>■ 


VI  M  AGN ET I S 

PARTICULAS  FERREAS  CORPORI  VIVO  INFLICTAS 

EXTRAHENDI. 


DISSERTATIO  INAUGURALIS  MEDICA 

QUAM 

GRATIOSI  MEDICORUM  ORDINIS  AUCTORITATE 

IN  ACADEMIA  LIPSIENSI 
SUMMORUM 

IN  MEDICINA  ET  CHIRURGIA  HONORUM 

RITE  CAPESSENDORUM  CAUSA 

ILLUSTRIS  ICTORUM  ORDINIS  CONCESSU 
IN  AUDITORIO  IURIDICO 
DIE  XX  MENS.  DECEMBRIS  MDCCCXXXIII. 

PUBLICE  DEFENDET 

AUCTOR 

C A ROLVS  JULIUS  LANGUTH 

GERTITIENSIS 

MEDICINAE  BACCALAUREUS. 


LIPSIAE 


EX  OFFICINA  G.  T.  H  O  E  H  M  I  I. 


VIRO 


/ 


ILLUSTRI,  EXCELLENTISSIMO,  EXPERIENTISSIMO , 

AMPLISSIMO 


IOANNI  CHRISTIANO  AUGUSTO  CLARO 

,  ■  v  y  ,,  ,  ‘  ;  ^  • 

POTENTISS.  REGI  SAXONIAE  A  CONSILIIS  AULAE  ET  RERUM  MEDICINALIUM,  ORDINIS 
SAXONUM  VIRTUTIS  CIVICAE  ET  RoSSICI  A  SCTO.  WoLODOMIRIO  COGNOMINATI 
EQUITI,  PHILOSOPHIAE,  MEDIC.  ET  CHIRURG.  DOCTORI,  CLINICES  P.  P.  O.,  FACULT. 
MEDICAE  LlPS.  ASSESSORI,  INSTITUTI  CLINICI  REGII  MEDICO  PRIMARIO,  UNIVERSITATIS 
LITERARUM  LlPS.  URBISQUE  MEDICO  PUBLICO,  COLLEGII  MINORIS  PRINC.  SODALI, 

COMPL.  SOCIETAT.  LITER.  MEMBRO  ETC. 


FAUTORI  AC  PRAECEPTORI 


OMNI  PIETATE  VENERANDO 


HUNCCE  LIBELLUM  ACADEMICUM 


GRATI  ANIMI  DOCUMENTUM  ESSE 


VOLUIT 


A  U  C  T  O  JS. 


PARS  PRIMA. 

Historia  p r i m a . 


Kossbergerin  ,  puella,  XVII  annos  nata,  infantnm  apud  rusticum  quendam 
Jenscher  in  pago  Gertitz  custos,  die  XIII  Decembris  anni  MDCCCXXVII I 
parentes  in  pago  Lissa  milliarium  dimidium  a  Gertitz  remoto  adiit,  acum¬ 
que  suendo  inservientem ,  quam  temere  inter  loquendum  ore  tenere  studebat, 
deglutivit.  Quo  facto  statim  vehementem  in  regione  cardiae  ventriculi  dolo¬ 
rem  percepit  et  maxime  perterrita  vescendo  globuli  e  farina  secali  cocti, 
refrigerati  ac  solidi  bolo,  levamen  sibi  parare  et  acum  emovere  conata  est. 
Licet  hoc  experimento  dolores  valdopere  augerentur,  nihilo  tamen  secius 
praeterlapsis  aliquot  horis  ad  pagum  Gertitz  rediit  atque  negotiis  consuetis, 
quamvis  non  sine  magna  molestia,  functa  est;  dolor  enim  continuus  fuit 
atque  quovis  motu,  corpore  potissimum  antrorsum  declinato  vehementior 
evasit.  Quum  per  sex  dies  idem  perstiterit  dolor  atque  aegrota  nil  nisi 
iuscula  et  ne  haec  quidem  sine  magno  impedimento  assumere  potuerit,  ab 
hero  suo  admonita  die  tandem  XIX  Decembris  auxilium  apud  patrem  meum 
quaesivit.  Exploratione  instituta  reperta  sunt  haec:  „do!or  in  loco,  quem 
supra  commemoravimus,  gravis,  pungens,  contactu  etiam  leviori  atque  vario 
corporis  motu  adauctus;  locus  affectus  externe  neque  tumidus,  neque  calidior 
partibus  adiacentibus ,  neque  ruber;  deglutitio  fluidorum  quoque  difficilis  ac 
dolorosa,  sitis  ardens,  alvus  regulari  modo  soluta;  respiratio  alfior  paulo 
impedita,  tussis  tamen  nulla,  pulsus  ratio  haud  a  naturali  statu  discrepans. 
Aegrota  etiamnunc  licet  non  sine  summa  molestia  incedere  et  leviores  labo¬ 
res  suscipere  valuit." 

Ab  initio  praeter  potus  mncilaginosos  propinatum  est:  acid.  sulphuric. 
dilut.  cum  Syrupo  Althaeae.  Qua  yia  ingressa  cum  sine  omni  effectu  con¬ 
tinuatum  esset  usque  ad  diem  tertium  Januarii  an.  seq.  constituit  pater 
experimentum  cum  magnete  instituere.  Applicavit  igitur  magnetis  soleae 
ferreae  formam  prae  se  ferentis  et  pondus  i|  ff,  gerentis  polum  septentrio¬ 
nalem  ad  scrobiculum  cordis  paulo  infra  processum  xyphoideum,  quo  aegrota 
levem  percepit  dolorem  pungentem,  quem  post  V  aut  VIII  sexagesimas 
horae  inter  ipsam  applicationem  leviorem  fieri  et  sensim  prorsus  evanescere 
edixit.  Ne  aegrota  nos  et  semet  ipsam  falleret,  magnetem  oculis  aegrotae 
panno  linteo  velatis  applicavimus.  Quum  femina  et  nunc  magnete  ad  locum 
doloris  appropinquante  eundem  indicaret  dolorem  pungentem  atque  nos  de 
magnetis  vi  certiores  facti  essemus,  experimentum,  quod  nisi  utilitati  etiam 
non  damno  esse  poterat,  continuare  decrevimus,  in  mucilaginosorum  autem 
usu  pergendum  esse  statuimus.  — 

Die  IX  Januarii.  —  Per  lios  dies  magnetis  applicatione  ter  qua- 
terve  quotidie  repetita,  dolor  eodem  quidem  loco  et  vi  perstitit,  deglutitio 
vero  minus  impedita  fuit.  Ceterum  vomitu  aliquoties  correpta  est  aegrota 
materiemque  eiecit  pituitosam  striis  sanguineis  tinctam.  Num  simul  per 
alvum  quotidie  fere  solutam  sanguis  depositus  fuerit,  comperire  non  potui¬ 
mus.  Continuavimus  eodem  modo  magnetem  apponere  usque  ad  diem 
XXVII  Februarii  h.  a.  atque  licet  dolor  ultimo  tempore  tactu  et  inter  ipsam 
magnetis  applicationem  vehementior  et  acutior  videretur,  deglutitio  tamen 
in  dies  liberior  reddita  est,  ita  ut  tantummodo  cibi  solidiores  et  crudiores 
dolorem  excitarent.  Cum  hucusque  et  ne  ulla  quidem  in  applicationis  loco 
observata  fuerit  mutatio,  demum  e  nonnullis  diebus  areola  formari  coepit 
pallide  rubra,  magnitudinem  grossi  borussici  ambiens,  tactus  impatiens, 
cuius  in  centro  papula  parva  sensim  elevata  prodiit.  Papula  unguis  ope 
aperta  ea  acus  pars,  quae  ad  filum  perducendum  foramine  instructa  est,  in 
conspectum  venit,  qua  per  volsellam  capta,  acus  haud  sine  resistentia  ex¬ 
tracta  est.  Dolor  inter  ipsam  hanc  operationem  vehemens  fuit.  Protracta 
acu  guttulae  aliquot  sanguinis  emanabant,  puris  autem  ne  vestigium  quidem 

observatum  est.  Praeterlapsis  paucis  diebus  omnis  rubor  ac  tumor  evanuit 
et  omnes  aegrotae  functiones  bene  processerunt  atque  hoc  ipso  adhuc  die 
procedunt. 

Acus  protracta  longitudine  fuit  pollicis  unius,  satis  crassa  et  oxy- 
datione  tam  parum  affecta ,  ut  nihil  nisi  color  eius  e  nigro  -  caeruleo  -  . 
viridis  conspiceretur,  asperitas  autem  nulla. 

II  i  s  t  oria  s  e  c  u  n  d  a. 

Richterin,  XXIII  annos  nata,  ancilla,  constitutione  venosa,  robusta, 
die  primo  Januarii  anni  MDCCCXXXII  hora  X  vespertina  acum  suendo 
inservientem,  quam  ore  tenebat,  degiutivit,  cuspide  uti  aegrota  ipsa  refert 
praecedente.  Dolorem  eo  provocatum  descripsit  Exper.  Zschiesche,  sta- 
tim  in  auxilium  vocato,  pungentem  quovis  motu  et  deglutiendi  conamine 
auctum,  fixum  sub  sterno,  pollices  circiter  tres  supra  processum  xyphoideum; 
qui  dolor  cum  aegrota  proprio  Marte  ad  acum  promovendam  panem  come¬ 
disset,  brevi  auctus  est  ita,  ut  vix  fluidi  quid  deglutire  posset.  Experi-  » 
menta  acum  forcipis  ope  per  pharyngem  extrahendi  ab  Exper.  Zschiesche 
omni  dexteritate  instituta  nullo  fuerunt  successu.  Praeterlapsis  aliquot  horis 
locum  dolentem  pollice  circiter  uno  inferiorem  indicavit,  quem  tamen  acus 
situm  quoad  symptomata  prius  allata  nullius  indicavimus  esse  momenti. 
Quum  hirudinibus  iv  ad  locum  doloris  applicatis  eodem  gradu  perstiterit 
dolor  atque  deglutitionis  difficultas,  aegrota  die  Januarii  quarto  ad  Nosoco¬ 
mium  St.  Jacobi  delata  est  ibique  denuo  explorata  accusavit  dolorem  con¬ 
tinuum,  pungentem,  motu  corporis  levissimo,  tactu  atque  nonnunquam  sine 
aliqua  causa  perspicua  ita  exacerbatum,  ut  aegrota  impatientissima  clamo¬ 
res  tolleret.  Sedes  huius  doloris  duos  pollices  supra  fio  em  extremum  pro¬ 
cessus  xyphoidei  in  media  corporis  linea  fuit.  Locus  doloris,  ambitu  cir¬ 
citer  duorum  pollicum  quadratorum,  neque  tumebat,  neque  rubebat.  Quo¬ 
minus  cibos  solidiores  deglutiret  aegrota,  prorsus  impediebatur,  fluida  adeo 
interdum  vix  sumere  poterat.  Lingua  pura  fuit,  sitis  magna,  abdomen  non 

tonsum,  alvus  o  primo  morbi  (lio  clausa,  mensium  fluxus  ante  aliquot 
dios  regulari  modo  solutus,  respiratio  valde  impedita,  tussis  autem  nulla. 
Aegrota  aegre  et  suppressa  voco  propter  dolorem  loquendo  auctum  ad  quae¬ 
stiones  propositus  respondebat  et  valde  morosa  fuit.  Pulsus  paullisper  irri¬ 
tatus  erat,  magnitudine  a  naturali  non  discrepans,  somnus  valde  irrequietus. 
Praeter  emulsionem  oleosam  iteratae  sunt,  auctore  Jtorper.  Kliil,  hirud. 
h  ad  lorum  doloris. 

/ )t  V  I  Januarii.  —  llelata  historia  supra  allata  rogavi  a  prae¬ 
reptore  dilectissimo  K i  tu.,  qui  ob  insignem  suam  humanitatem  vix  alicui 
quid  denegare  potest,  ut  magnetem  adhibendi  veniam  mihi  tribueret,  ut 
hoc  in  casu  eius  effectum  cum  priori  historia  compararem.  Quod  cum  facile 
impetrassem,  l'..vprr.  Zkls  mecum  constituit,  auctore  atque  duce  E.vper.  Ivuhl, 
experimenta  omni  studio  et  cautione  ad  linem  morbi  usque  continuare. 
Magnes,  quo  usi  sumus,  prioris  quidem  formae  fuit,  sed  6f  tb  ferri  suspen¬ 
sas  tenuit.  Aon  ignorantes  quidem  vim  medicatricem  naturae  in  removen¬ 
dis  ex  organismo  corporibus  peregrinis  eflicacissimam ,  tamen  usu  magnetis 
succurrendum  ei  esse  \  iamque  bre\  issimam  aptissimamque  demonstrandam 
putavimus;  (piare  aptissimum  pro  eius  applicatione  locum  «habuimus  regio¬ 
nem  epigastricam,  ne  acus  sterni  corpore,  costis  aut  processu  xyphoideo 
retineretur.  Kiusdem  igitur  diei  hora  IV  vespertina  ad  latus  lineae  albae 
sinistrum,  pollicem  unum  atque  dimidium  supra  umbilicum,  admovimus 
polum  septentrionalem  magnetis  supra  descripti,  depressimus  vero  antea, 
ut  magis  eo  ad  inferiora  quam  ad  anteriora  duceretur  acus.  Statilii  cum 
magnes  corpore  nudato  cuti  ipsi  admotus  esset,  aegrota,  cui  effectum  spe- 
ratum  tacueramus,  v ehementissimum  dolorem  pungentem  accusavit,  qui 
adeo  auctus  est,  ut  in  exclamationes  aegrota  erumperet,  et  omnium  mus¬ 
culorum  contractiones  conspicuae  essent,  quasi  corpus  omnes  vires  intende¬ 
ret,  ut  v ehementissimo  dolori  resisteret.  Remoto  post  minutam  dimidiam 
magnete  statim  remissio  dolorum  facta  est,  quamvis  non  omnis  dolor  dis¬ 
paruisset.  Post  aliquot  sexagesimas  horae  bis  idem  experimentum  repe¬ 
tivimus  per  dimidiam  minutam,  veriti,  ne  diuturniori  applicatione  dolor 


nimis  augeretur.  Commemorandum  adhuc  est,  ne  temere  vim  aliquam 
naturae  magneti  tribuamus,  aegrotam  iam  hora  pomeridiana  V  dolorem 
paulo  mitiorem  descripsisse  et  praesente  Exper.  Kuiil  potum  melius  de- 
glutire  valuisse.  Dolor  magnete  auctus  post  aliquot  horas  mitigatus  est, 
et  quamvis  somnum  capere  non  posset  puella,  quietior  tamen  fuit. 

Die  VI  Januarii.  —  Hora  matutina  IX  licet  aegrota  pro  ipsius 
consuetudine  morosa  esset,  tamen  ad  respondendum  magis  disposita,  dolo¬ 
rem  leniorem  esse  dixit,  atque  fluida  liberius  deglutire  potuit.  Suadente 
Exper.  Kuiil  hodie  magnetem  loco  pollice  uno  atque  dimidio  altiori  et 
magis  ad  latus  sinistrum  spectante  applicavimus  eundemque  locum  atra¬ 
mento  nigro  notavimus.  Magnete  per  XX  secundas  ad  minutam  dimidiam 
apposito,  eundem  quem  heri  observavimus  effectum  atque  simul  retulit 
aegrota,  sibi  visum  esse,  ac  si  acus,  quae  antea  antrorsum  spectasset,  nunc 
deorsum  tenderet.  Quum  aegrota  de  vehementibus  post  magnetis  applica¬ 
tionem  doloribus  quereretur,  experimentum  non  extemplo  iteratum  est. 
Ordinatum  praeterea  ad  locum  doloris  cataplasma  emolliens.  Dolor  post 
aliquot  horas  ad  priorem  gradum  rediit.  Ceterum  eo  in  loco,  ubi  hirudines 
applicatae  fuerant,  modicus  exortus  est  tumor  et  rubor  atque  emphysema 
observari  videbatur;  dolor  parvi  fuit  momenti. 

Eodem  die  circa  horam  VI  vespertinam  iterum  adhibuimus  magne¬ 
tem  bis  inter  quinque  sexagesimas  horae,  quavis  vice  per  XXV  circiter 
secundas.  Effectus  idem.  Jam  aegrota  statim  post  applicationem  doloris 
sedem  descripsit  pollicem  circiter  unum  atque  dimidium  inferiora  versus 
exspatiatum. 

Die  VII  Januarii.  —  Dolor  hesterna  operatione  auctus  X  circiter 
minutas  duraverat,  deinde  vero  remissio  iterum  exorta  est,  et  usque  ad 
horam  noctis  secundam  pro  rerum  conditione  satis  bene  se  habuit ;  nunc 
vero  motu  corporis  aliquo  repente  peracto  dolor  auctus  et  continuatus  est 
usque  ad  auroram,  qua  exorta  tandem  lenior  apparuit.  Ilora  matutina 
nona  praesente  Illustri  Clauo  enarravit  aegrota,  se  sensum  habere  ac  si 
acus  non  solum  directione  sua  deorsum  spectaret,  sed  etiam  unum  atque 

dimidium  pollicem  delapsa  esset.  Dolor  nunc  valde  minutus,  tumor  et  rubor 
levis,  emphysematis  vestigium  nullum.  Experimento  ab  Illustri  Claro 
eodem  in  loco  cum  magnete  iterato  statim  eadem  in  lucem  prodierunt  phae¬ 
nomena;  nam  non  solum  vehementem  aegrota  indicavit  dolorem  paulo  post, 
magnete  remoto,  mitigatum,  sed  affirmavit  simul,  se  distincte  percepisse 
acum  quasi  ad  applicationis  locum  tendentem.  Praeterlapsis  octo  circiter 
sexagesimis  horae  partibus  ab  eodem  experimento  repetito  eadem  observa¬ 
vimus  phaenomena.  Ceterum  hodie  aegrota  satis  clara  voce  loqui  atque 
etiam  liberius  deglutire  potuit.  Reliquus  totius  corporis  status  idem  man¬ 
sit;  alvus  sponte  quidem  soluta,  sed  dura.  Dolores  totum  per  diem  non 

maioris  quam  antea  fuerunt  momenti,  imo  sine  magna  difficultate  iuscu- 

• 

lum  pane  albo  mixtum  sumebat.  Hora  pomeridiana  quarta  ac  dimidia  idem 
experimentum  iisdem  stipatum  phaenomenis  reiteratum  est.  Dolores  nunc 
post  aliquot  sexagesimas  horae  partes  disparuerunt,  ita  ut  in  iusculo  ve¬ 
scendo  per  experimentum  interrupta  pergeret.  Acus  deorsum  quidem  ten¬ 
debat,  neque  tamen  perspicuo  modo  locum  mutavit. 

Die  VIII  Januarii.  — -  Noctem  satis  quiete  transegerat,  quam¬ 
quam  somnum  capere  non  potuit.  Dolor  in  loco  affecto  paulo  maiorem 
quidem  nactus  est  ambitum,  vehementia  tamen  minor  fuit.  Tumor  in 
medio  sterno  supra  commemoratus  et  rubor  sanatis  e  hirudinum  morsu 
vulnusculis  evanuerunt.  Deglutitio  vix  impedita,  respiratio  libera,  et  reli¬ 
qua  valetudo  satis  bona.  Magnete  hora  matutina  IX  applicato  dolorem 
deorsum  pungentem  indicavit,  minori  tamen  vehementia  quam  prioribus 
diebus  eum  saevire  adseruit.  Postquam  diem  satis  quipte  transegerat,  idem 
experimentum  hora  vespertina  VI  per  XL  circiter  secundas  continuas  in¬ 
stitutum  est,  neque  nunc  acum  e  loco  suo  esse  motum  retulit. 

Die  IX  Januarii.  —  Nox  paulo  inquietior  fuit,  quamquam  mox 
post  applicationem  magnetis  dolor  ad  priorem  conditionem  redierat.  Capitis 
accusavit  dolorem,  abdomen  tensum  fuit,  alvus  tarda.  Magnete  per  XXV 
secundas  admoto  tantus  provocatus  est  dolor,  ut  exclamaret;  acus  tamen 
eodem  remansit  loco,  ilora  pomeridiana  IV  post  magnetis  applicationem 

eadem  signa  sunt  orta,  atque  simul  doloris  sedem  loco  dimidium  pollicem 
infra  priorem  designavit.  Tertia  vice,  hora  vespertina  YIII  applicatio 
est  facta,  nihil  tamen  novi  observatum  est. 

Die  X  Januarii.  —  Hac  nocte  satis  quiete  dormivit  atque  hora 
IX  cum  accederemus  multo  hilariorem  invenimus  aegrotam,  quam  diebus 
praecedentibus.  Potus  et  cibos  bene  deglutire  potuit.  Magnes  hora  IX 
et  XI  per  XXII  secundas  adhibitus  doloris  vehementissimi  signa  provo¬ 
cavit,  acus  autem  locum  atque  directionem  mutatam  esse  aegrota  negavit. 
Eiusdem  diei  hora  pomeridiana  quarta  per  XXVII  secundas  magnete  ad¬ 
moto  phaenomena  fortiora  quam  unquam  antea  orta  sunt,  ita  ut  vehe¬ 
mentissime  exclamaret  aegrota.  Dolor  hodie  non  ut  antea  post  remotum 
magnetem  siluit,  sed  duravit;  locus  doloris  propter  aegrotae  inquietudinem 
non  amplius  exploratus  est. 

Plora  dimidia  aut  integra  post,  absentibus  nobis,  dolore  non  solum 
non  mitigato,  sed  vehementiori  facto,  aegrota  ipsa  eundem  sensum  habuit, 
ac  si  acus  cutem  perforasset,  ad  quam  penitus  extrahendam  a  famula  de¬ 
sideravit  forficem,  cunctante  vero  illa  ipsa  digitis  acum  extraxit,  utrum 
vero  cuspis  an  cauda  praecesserit,  aegrota  definire  haud  potuit,  id  quod 
satis  aegre  tulimus. 

Locus,  quo  acus  extracta  erat,  unius  pollicis  spatio  ab  inferiore  pro¬ 
cessus  xyphoidei  fine,  et  eodem  spatio  superiora  versus  a  loco,  quo  magne¬ 
tem  applicare  consuevimus,  distabat.  Locus  perforatus  lenissimo  rubore 
circumdatus  fuit.  Sanguinis  guttulae  aliquot  emanabant,  puris  autem  ne 
vestigium  quidem  observatum  est.  Dolorem  eundem  accusavit,  neque  tamen 
pungentem,  sed  magis  urentem,  levi  etiam  tactu  auctum.  Reliquus  aegrotae  , 
status  idem;  febris  nnlla. 

Die  XI  Januarii.  —  Rubor  loci  perforati  fere  nullus  fuit,  dolor 
autem  parum  imminutus;  reliqua  valetudo  bona. 

Ut  certiores  fieremus,  num  magnes  in  organismum  in  universum  an 
attractione  acus  eiusque  locomotione  dolorem  illum  vehementissimum  pro¬ 
vocaverit,  iterum  applicavimus  magnetem  loco  et  more  consueto;  nihil 

vero  inde  percepit  aegrota,  nisi  magnetis  temperaturam  minorem  eiusque 
pressionem. 

Ut  autem  exploraretur,  quo  fine  acus  e  corpore  aegrotae  in  con¬ 
spectum  prodierit,  et  num  vim  magneticam  assumserit,  experimento  cupie¬ 
bamus  definire,  utrum  a  polo  septentrionali  attraheretur,  an  repelleretur; 
sed  cum  nos  inconsiderate  acum  in  mensam  subasperam,  in  qua  a  loco  suo 
acus  non  facile  attrahi  posset,  posuissemus,  cum  cuspis  tum  obtusior  acus 
finis  attrahebatur. 

Die  XII  Januarii.  —  Dolores  et  hodie  non  solum  eundem  quem 
antea  habuerunt  ambitum,  sed  etiam  eadem  perstiterunt  vehementia;  tactum 
neque  in  sterno,  neque  in  perforato  loco  fortiorem  tulit;  observatus  vero 
est  nec  tumor,  nec  rubor,  si  exceperis  eum,  quem  et  antea  invenimus  in 
sterno  et  rubescentem  illam  umbram  circa  stigma.  Appetitus  bonus,  lingua 
muco  ex  albo -flavescente  obducta,  sitis  naturali  paulo  maior,  ructus  atque 
vomituritiones  inprimis  post  pastum  putridae,  sed  sine  humoris  colluvie  in 
ore;  abdomen  aliquantum  inflatum,  alvus  ex  V  diebus  obstructa.  Respi¬ 
rationis  functiones  bene  procedebant,  pulsus  naturalis  fuit,  somnus  inquie¬ 
tior.  Ordinatum  est,  ut  sumeret  aliquoties  per  diem  dosin  pulveris  aero- 
phori  Yoglerj. 

Die  XIII  Januarii.  —  Status  aegrotae  in  universum  idem,  dolor 
tamen  paulo  lenior  quam  heri,  alvus  soluta.  Aegrota  se  sub  vesperam 
hesterni  diei,  cum  corpus  moveret,  eo  in  loco,  ubi  primum  acus  haeserat, 
simili  sensu  affectam  esse  asserebat,  quasi  aliquid  in  interiore  corpore  rum¬ 
peretur;  nihil  tamen  memoratu  dignum  hoc  phaenomenon  sequutum  est. 

Die  XIV  Januarii.  —  Aegrota  lectum  reliquerat  et  sine  molestia  in¬ 
cedere  potuit.  Propter  alvi  tarditatem  sumsit  vespere  hesterni  diei  Aq.  laxa- 
tiv.  Yiennens. ,  unde  alvus  sexies  soluta  est  sine  sanguinis  aut  materiae 
purulentae  vestigio.  Abdominis  accusavit  dolores  lacerantes  haud  dubie  ab 
effectu  remedii  proprio  Marte  largius  sumti.  Sapor  putridus  et  pectoris  do¬ 
lores  iidem,  lingua  paulo  purior. 

Die  XX  Januarii.  Per  hos  dies  pectoris  dolores  parum  miti¬ 
gati  sunt,  lingua  vero  purior  est,  appetitus  melior,  ructus  putridi  iidem, 
alvus  denuo  tarda;  pulsus  frequentia  et  celeritas  haud  superat  naturalem. 
Quum  aegrota  sine  venia  exeundi  concessa  nosocomium  reliquisset,  et  haud 
dubie  diaetae  vitium  commisisset,  redux  in  nosocomium  vomitum  experta 
est  sexies  circiter  repetitum;  massa  eiecta  e  cibis,  muco  tenaci  et  sanguine 
constabat. 

Die  XXI  Januarii.  —  Dolores  pectoris  haud  dubie  vomitus  nixu 
denuo  increverunt.  Appetitus  fuit  prostratus,  de  ructibus  atque  sapore  pu¬ 
tridis,  capitis  doloribus,  horripilatione  saepius  repetita  calore  interposito, 
de  somno  inquieto,  pulsu  febrili  conquerebatur. 

Die  XXII  Januarii.  —  Status  aegrotae  idem,  vomitus  et  hodie  ali¬ 
quoties  rediit.  Emuls.  papaver,  cum  Aq.  lauroceras. 

Die  XXIII  Januarii.  —  Dolores  paulo  mitiores,  vomitus  nullus, 
sapor  paulo  melior,  ructus  rariores,  alvus  obstructa,  pulsus  frequentia  et 
celeritas  naturali  non  multo  maior.  Pergat. 

s-  ••  ,  ,  r  >  x  - 

Die  XXVI J anu  urii.  —  Dolores  valde  mitigati,  lingua  satis  pura, 
sapor  naturalis,  appetitus  bonus,  ructus  rari,  abdomen  molle,  alvus  tamen 
obstructa,  febris  nulla.  Electuar.  leniti v. 

Die  XXVII  Januarii.  — *  Alvus  soluta  magno  cum  levamine. 

Die  I  Februarii.  —  Dolores  nullos  accusavit.  Digestionis  et  omnes 
reliquae  corporis  functiones  bene  procedebant,  ita  ut  aegrota  ipsa  abeundi 
veniam  peteret,  quam  etiam  facile  impetravit. 

Post  aliquot  septimanas  audivi,  aegrotam  bene  quidem  valere  et 
laboribus  consuetis  fungi  posse,  neutiquam  vero  ab  omni  dolore  liberam 
esse;  serius  nihil  de  eius  secunda  aut  adversa  valetudine  comperire  potui. 

Acus  protracta  tenuis  fuit,  longitudine  pollicis  1 | ,  oxydationis  vesti¬ 
gium  nullum  ostendit,  nam  ubique  splendebat  et  laevis  fuit. 

Historia  tertia*). 

Hanc  e  Theod.  Kerkringii  infra  laudato  libro,  ipsis  auctoris  verbis 
hoc  loco  liceat  transscribere. 

„Undique  discendi  captat  occasionem,  quem  semel  incessit  generosa 
cupido  scientiae;  hanc  vela  circumferaneo  oblatam  arripui  arreptamque  tibi 
trado;  ideo  maxime,  quod  res  ipsa  quiddam  habet  notabile.44 

„Dum  aquis  Spadanis  hauriendis  sanitatis  causa  indulget  hera,  an¬ 
cilla  quaedam  imprudens  acum  deglutierat,  quae  tali  ratione  infixa  erat  par¬ 
tibus  internis  gutturis,  ut  loquelam  ei  redderet  difficilem;  illa  ceterum  in¬ 
noxia  descendit  ad  tonsillas  atque  ibi  novem  omnino  annis  haesit  manifesta, 
quia  tactu  percipiebatur,  nulla  tamen  inflammatione  infesta:  puella  anxia 
nihilominus,  ne  tandem  in  malum  atrocius  erumperet  loco  non  suo  positum 
metallum,  varios  sollicitat  chirurgos,  manum  adhiberent  exscindendae  acui : 
nemo  audet  maioris  mali  formidine.  Iam  XXIII  annum  agebat,  cum  super¬ 
venit  homo,  ex  eo  genere,  qui  cum  nihil  vel  parum  de  medicina  calleant, 
medicamenta  tamen  aliqua  nacti,  quae  cum  adhibita  morbos  aliquos  sanent, 
illi  omnia  omnibus  audent  promittere,  et  dum  omnibus  manum  adhibent, 
tandem  quadam  imbuuntur  experimentali  in  multis  scientia:  is  ergo,  quem 
dixi,  homo  huic  nostrae  accedenti  facilem  promittit  ab  ea  sive  molestia,  sive 
anxietate  liberationem.  Illa  credit:  hic  incipit  et  cultro  levi  facta  incisione, 
turundula  pellem  nonnihil  deducit  et  magnetis  (non  pulverem  ut  vulgo  fit) 
sed  frustum  vulneri  apponit:  res  mira;  post  IX  diem  lapidi  adhaeret  acus 
et  puella  liberatur.44 

Historia  quarta. 

Die  IX  Februarii  h.  a.  humanissimus  Diekhoff,  chirurgiae  candida¬ 
tus,  me  rogavit,  ut  cum  ipso  feminam  lavandis  linteis  quaestum  facientem 


*)  Specileg.  anatom.  obs.  XLIV.  p.  99. 

adirem,  quae  ante  tres  menses  acum  suendo  inservientem,  tenuem,  sic 
dictam  anglicam,  magna  cum  vehementia  in  volam  manus  ad  pollicem  sibi 
infixit,  ita  ut  frangeretur  acus  et  inferior  eius  pars  retineretur.  Intra  hoc 
tempus,  quo  nihil  adhibuit,  aegrota  dolore  vexata  est  pungente,  qui  impedi¬ 
vit,  quominus  negotiis  quotidianis  fungeretur.  In  loco  affecto,  intra  breve 
temporis  spatium  cicatrisato,  neque  tumor,  neque  rubor  conspici  potuit,  ab 
attactu  vero  paulo  fortiori  dolor  excitatus  est.  Ilum.  Diekhoff  paucos  ante 
dies  ad  acum  removendam  incisionem  fecit,  neque  tamen  volsellae  ope  eam 
invenire  et  arripere  potuit.  Applicato  magnetis  tb  jv.  ferri  gerentis  polo 
septentrionali  ita ,  ut  cutem  non  tangeret ,  ab  initio  nihil  sensit  aegrota ,  post 
dimidiam  autem  minutam  sensum  habuit,  ac  si ut  aegrotae  verbis  utar, 
pullulus  rostro  tunderet  (al§  tt>enrt  etn  ^)ul;nd)en  barin  pidte).  Die  sequente  eo¬ 
dem  modo  experimentum  velatis  aegrotae  panno  linteo  oculis,  ne  falleremur, 
iteravimus.  Ac  primum  quidem  iterum  plane  nihil  percepit  aegrota  per 
minutam  fere  integram,  deinde  vero  dolorem  obtusum,  pungentem  indi¬ 
cavit  atque  cum  magnetem  continuo  sursum  ac  deorsum  moveremus,  petiit 
a  nobis,  vulnus  ipsi  cultello  ne  infigeremus;  nam  se  bene  percipere  dixit, 
quomodo  cultello  tenuissimo  sursum  ac  deorsum  secaremus.  Acum  non  de¬ 
teximus.  Haec  sunt  quae  de  experimentis  bis  iteratis  afferre  potui;  nam 
continuare  ea  morbo  detinebar* 

Historia  quinta . 

Hanc  quintam  morbi  historiam  non  ipse  quidem  observavi,  sed  III. 
Senkeisen,  medicus  celeberrimus  Lauclistadiensis,  e  diario  suo  eam  mecum 
communicavit,  atque  veniam  mihi  eam  in  usum  meum  vertendi  concessit. 
Haec  sunt,  quae  vir  ille  doctissimus  mihi  exposuit:  „die  XXVII  Februarii 
anni  MDCCCXIX  servus  domesticus  humanissimi  Rabenhorst,  pharmaco¬ 
polae,  nomine  Kolb,  cum  canalem  quendam  glacie  ligonis  ope  liberare  stu¬ 
deret,  inter  hunc  laborem  per  corpus  aliquod  oculo  laesus  est  sinistro. 
Dolor  vehementissimus  quovis  momento  crevit.  Exper.  Kaiser,  familiae 

Rabenhorstianae  medicus,  fortuito  praesens,  omnia  sine  effectu  adhibuit. 
Quum  IU.  Senkeisen  eiusdem  diei  liora  matutina  XI  simul  pharmacopolam 
amicum  adiret,  rogatus  ab  eo,  praesente  Exper.  Kaiser,  aegrotum  explo¬ 
ravit  et  in  oculi  inflammati  cornea  ad  marginem  pupulae  scobem  ferream 
detexit.  Historia  fabri  ferrarii,  qui  magnetis  ope  scobem  ferream  ex  oculo 
sibi  traxerat,  commotus,  proposuit  collegae  suo  idem  experimentum  et  hic 
instituere,  qui,  licet  non  repugnaret,  tamen  non  multum  ab  hocce  remedio 
exspectare  videbatur.  Magnes  brevi  allatus,  oculo  aperto  digitis  fixo  appro¬ 
pinquatus  est  distantia  circiter  linearum  duarum.  Aegrotus  statim  dolorem 
indicavit  auctum  et  scobs  illa  ferrea,'  magnitudine  grani  milii  dimidii,  ad 
magnetem  prosiliit.  Sanguinis  guttula  scobem  sequuta  est  et  doloris  magna 
remissio.  Paucis  diebus  inflammatione  profligata  aegrotus  penitus  convaluit.^ 

Eidem  viro  contigit  anno  huius  saeculi  XXIII,  ut  caementario  sco¬ 
bem  ferream  per  XXIV  horas  inhaerentem  ex  oculo  dextro  magnetis  ope 
removeret. 

Historia  s  e  oc  t  a  *). 

„Rusticus  quidam  ex  valle  S  Mie,  ut  vocant,  prope  lacum  Bielen- 
sem,  Benedictus  Barquin  nomine,  cum  chalybem  apud  mercatorem  emeret 
optimumque  eligere  vellet  et  proinde  ut  fieri  solet,  frustum  contra  frustum 
aliideret,  scintilla  ipsi  in  illam  corneae  partem,  ubi  iris  conspicitur,  pro¬ 
siliit  ibidemque  membranae  firmiter  inhaesit,  idque  non  sine  dolore  maximo. 
Adstantes  cum  per  plures  dies  frustra  omnem  adhibuissent  diligentiam, 
dolores  cpiinetiam  atque  inflammationes  mirum  in  modum  adauctae  fuissent. 
Venit  ad  me  Bernam  quinta  Martii.  Tunc  prius  instituta  optima  victus 
ratione  et  evacuato  corpore,  tam  per  pharmacum,  quam  venae  sectionem 
(est  enim  plethoricus) ,  primo  instrumentis  et  quidem  diversis  vicibus  et  per 
dies  aliquot,  tentavi,  an  scoriam  extrahere  possem;  sed  adeo  erat  exigua, 


*)  Fabricii  HildaNI  observat,  chirurgicar.  centur.  V.  observat.  XXII. 

ut  instrumentis  illam  extrahere  non  licuerit.  Quapropter  aliam  viam  inire 
et  beneficio  sacculi,  cuius  fit  mentio:  Centur.  IV,  observat.  17,  illam  ex¬ 
trahere  constitui ,  sed  iterum  oleam  et  operam  perdidi.  En  uxor  mea  reme¬ 
dium  aptissimum  excogitat.  Interim  enim  dum  ego  ambabus  manibus  pal¬ 
pebras  aperio,  illa  magnetem  oculo,  quam  proxime  aeger  id  sufferre  potuit, 
admovet.  Id  cum  aliquoties,  et  quidem  repetitis  vicibus  fecissemus  (non 
diu  enim  lucem,  qua  tamen  hac  in  re  summopere  opus  fuit,  sufferre  potuit), 
tandem  scoria  ex  oculo  nobis  omnibus  videntibus,  ad  lapidem  prosiliit. 
Postea  applicato  collyrio  anodyno  brevi  convaluit/4 

Historia,  se  p  l  i  m  a. 

Sub  finem  hanc  ex  Morgagni  libro  de  sedibus  et  causis  morborum 
Lib.  I,  epist.  XIII,  21  et  22,  desumtam  cum  lectoribus  communico,  ubi  de 
inflammatione  corneae  hoc  modo  disserit:  „Cuius  rei  duo  a  me  visa  pro¬ 
ponam  exempla,  alterum  in  nobili  viro,  alterum  in  molitore.  Hoc  ad  me 
adducto,  ut  quid  vitii  in  cornea  e  gravi  Ophthalmia  oriri  inciperet,  edo¬ 
cerem;  in  illius  medio  exiguam  maculam  animadverti  circuli  forma,  albi¬ 
dam  ad  ambitum,  in  centro  subnigram.  Cum  sciscitarer,  quid  causae  de¬ 
disset  inflammationi,  ipse  autem  inchoatam  diceret  ex  quo  sibi  molam 
malleo  exasperanti  quaedam  in  oculum  resiliverant,  quae  tamen  continuo 
eluisset;  auspicatus  quod  erat,  infixam  aliquam  lapidis,  vel  potius  ferri 
particulam  in  cornea,  ubi  erat  macula,  restitisse  indeque  ortam,  quae  male 
haberet,  inflammationem,  magnetem  modicarum  virium  semel  atque  iterum 
propius  admovi,  et  subnigrum  illud,  de  quo  antea  dictum  est,  e  macula 
iam  nonnihil  exstare  continuo  intellexi,  propterea  quod  in  claudendo  oculo 
superior  palpebra  asperi  aliquid  eo  in  loco  percipere  incipiebat.  Sed  sive 
illa  ferreae  scoriae  figura  esset,  ut  profundiorem  partem  haberet  paulo  latio¬ 
rem,  sive  potius  imbutae  humoribus  turgentesque  corneae  fibrae,  quam  inter 
initia  remissurae  fuissent,  postea  arctius  complexae  infixam  particulam  reti¬ 
nerent  >  non  licuit  eo  quidem  die  extrahere,  imo  cessandum  potius  censui, 

ex  quo  homo  ait,  quoties  magnes  admoveretur,  toties  oculum  quasi  rapi 
magnetem  versus,  non  sine  doloris  incremento,  sentire.  Igitur  imperatis 
quae  hactenus  omissae  fuerant,  alvi  subductione  et  sanguinis  detractione, 
tum  quae  dolorem  mulcendo  fibras  leniter  laxarent,  oculo  adhibitis,  non 
ita  multo  post  simul  cum  lacrymis  excidit  scoria,  qua  elapsa,  facillime 
omnia  evanuere.  Nisi  autem  per  se  excidisset,  magnetem  rursus  experiri 
in  animo  erat,  firmato  per  aptum  aliquod  instrumentum  oculo,  ne  moleste 
adeo  simul  cum  scoria  attraheretur. 

22)  Yides  ut  ex  magneticae  attractionis,  sicuti  vocant,  phaenomeno 
in  speciem  inutili  apud  eos  quidem  medicos,  qui  si  naturae  operae  paulo 
attentius  spectare  te  videant,  odiosa  percontatione  continuo  quaerunt,  quid 
inde  ad  medicinam  faciendam?  Yides,  inquam,  quae  inde  existere  utilitas 
interdum  possit  et  ad  dignoscendam  morbi  causam  et  ad  tollendam.  Nihil 
enim  dubii  est,  quin  eiusmodi  scoriae  aut  inter  initia,  cum  fibrae  nondum 
constrictae  sunt,  aut  postea  cum  laxantur,  facile  possint  eximi  magnetis 
ope  aut  saltem  dimoveri  et  protrahi,  ut  nisi  per  se  excidant,  volsellis 
queant  apprehendi.  Neque  haec  in  oculo  tantum  dico,  sed  in  quacunque, 
cui  forte  infixae  fuerint,  parte,  praesertim  cum  aliquando  vix  appareant 
aut  eo  cum  dolore,  ut  neque  arripere  possis,  si  velis,  aut  aegri,  inprimis- 
que  pueri,  nolint/4  — 

PARS  SECUNDA. 


§•  i- 

Nonnulla  de  historia  vis  medicatricis  magnetis . 

Licet  non  meum  sit,  de  virtute  magnetica  eiusque  usu  in  medicina  in  uni¬ 
versum  disserere,  cum  mihi  tantummodo  vim  magnetis  in  particulas  ferreas 
corpori  vivo  inflictas  verisimiliorem  reddere  proposuerim ,  tamen  non  inepte 
mihi  videtur,  quaedam  de  huius  rei  historia  in  universum  afferre. 

Lapidis  magnetici  iam  apud  antiquissimos  Chaldaeos ,  Aegyptios , 
Hebraeos ,  inprimis  apud  ludos  et  Citienses  reperimus  notitiam.  Unde  nomen 
ducat  lapis,  num  a  pastore  montis  Idaei  Magnete ?  an  nomen  eius  sit  gen¬ 
tile  suaeque  appellationis  originem  trahere  a.  Magnesia,  regione  Macedoniae 
maritimae?  quot  et  quae  varia  ei  sint  nomina  synonyma?  quid  veteres  de 
eius  natura  disputarint  ?  silentio  transeundum  esse  videtur.  Accuratiorem 
qui  desideret  explicationem,  inveniet  apud  Athanasium  Kircherum  *)  et 
Theodorum  Zwingerum  **).  Lapidis  istius  usus  non  solum  inter  veterrimos 
populos  sed  ex  parte  inter  recentiores  quoque  tam  varius  atque  plerumque 
tam  ridiculosus  nec  non  superstitiosus  fuit,  ut  haud  facile  quid  sit,  quod 
ab  eo  effici  posse  negent.  Superstitio  enim,  ad  hunc  usque  diem  neutiquam 
exstincta,  antiquitus  multo  magis  divulgata,  ut  miraculosam  atque  prodigio¬ 
sam  magnetis  vim  omni  modo  tentarent  et  quod  nullo  pacto  fieri  potest,  ea 
perficere  studerent,  homines  impulit.  Sic  ad  omnes  artes  magicas  exercen- 


*)  Athanasii  Kircheri,  Magnes  s.  de  arte  magnetica  opns  tripartitum  etc.  Colon.  1643. 

**)  Theodori  Zwingeri,  scrutinium  magnetis  physico  -  medicum.  Basii.  1697. 


10 


das ,  ad  amicitias  iungendas ,  inimicitias  dissipandas ,  adolescendam  conser¬ 
vandam,  coniugalis  praecipue  amoris  vincula  firmanda  vel  adulterium  et 
alia  crimina  furtiva  detegenda,  eius  usum  magnopere  laudarunt.  Indiarum 
incolae  regi  suo  ollas  e  magnete  conficiendas  curarunt,  in  quibus  cibi  ipsius 
eo  coquebantur  consilio,  ut  eius  perpetuo  conservaretur  adolescentia.  Nec 
minus  risum  excitat  fabula,  cuius  mentionem  facit  Zwingerus  in  scrutinii 
sui  cap.  VI,  pag.  193,  dum,  magnetis ,  ait,  beneficio  quis  alteri  sua  secreta 
per  certam  distantiam  relevare  potest !  Quid  vero  vel  absurdius  vel  super¬ 
stitiosius  excogitari  potest,  quam  quod  Albertus  Magxus  de  mineral.  tract.  2, 
cap.  II,  habet,  ubi  inter  alia  de  magnete,  in  magicis ,  inquit,  traditur ,  quod 
magnes  phantasias  mirabiliter  commovet ,  praecipue  si  consecratus  obsecra - 
tione  et  charactere  sit;  ajunt  etiam ,  hunc  lapidem  capiti  mulieris  suppo¬ 
situm  statim  eam  movere  ad  amplexum  mariti  sui ,  si  casta  est;  si  autem 
adultera  f  uerit,  prae  nimio  timore  phantasmatum  dicitur  cadere  de  lecto ! 
Eodem  modo  Marbgdaeus  inter  alia  de  magnete  ita  canit: 

Conciliare  potest  uxoribus  ipse  maritos , 

Et  vice  conversa  nuptas  revocare  maritis. 

Suppositum  capiti  lapidem  stertentis  adaptet , 

Mox  quae  casta  manet ,  petit  amplexura  maritum; 

Mox  tamen  evigilans  cadit  omnis  adultera  lecto , 

Tanquam  pulsa  manu ,  subito  foetore  coacta , 

Quem  lapis  emittit ,  celati  criminis  index!  — 

Quod  facultates  magnetis  medicas  attinet,  haud  minus  variae  ac  inter 
se  discrepantes  sunt  auctorum  sententiae  et  indicia;  quid  verum,  quid  falsum 
sit,  difficillimum  est  indicatu.  Sunt  qui  laudent,  sunt  qui  culpent,  et  adhuc 
sub  iudice  lis  est.  Neutiquam  igitur  reiicienda  videtur  eorum  diligentia,  qui 
observationes  fortuito  factas  aut  experimenta  de  industria  instituta,  non  ex 
opinione,  sed  ex  veritate  litteris  mandant,  et  efficax  fortasse  remedium  per¬ 
peram  oblivioni  traditum ,  in  medicorum  memoriam  revocant.  Pauca  tantum 
ex  multis  referamus,  et  densis  adhuc  in  tenebris  rem  nostram  versari,  quisque 
facile  intelliget.  Sic  Hippocrates  xrjg,  pa^vrjoirjg  kidov  mentionem  facit  ad  pur- 

gandam  pituitam ;  Galenus  laudat  eius  usum  in  hydrope  depellendo;  secun¬ 
dum  Dioscoridem  atram  expellit  bilem;  Paulus  Aegineta  ulcera  depurari 
et  exsiccari  testatur;  ex  Avicennae  sententia  splenis  eo  tolluntur  tumores; 
Plinius  ad  oculorum  tollendos  morbos  commendat.  Sed  et  contra  catarrhos, 
haemorrhagias,  rheumatismos,  maniam,  putredinem,  hernias  aliosque  diver¬ 
sissimi  genii  morbos  huius  remedii  laudarunt  effectum.  Testes  sunt:  Para- 
celsus,  Quercetanus,  Agricola,  Faber,  Malius,  Stockerus. 

Recentiori  tempore  cum  magnes,  quod  attinet  ad  res  medicas,  fere 
oblivioni  traditus  esset,  viri  docti  atque  periti  eius  virtutem  variis  in  morbis 
tentavere  neque  omnino  sine  sperato  effectu;  neutiquam  vero  etiam  nunc, 
qua  sub  conditione  fructum  ex  eius  usu  exspectare  liceat,  assiduis  observa¬ 
tionibus  atque  experimentis  constitutum  est,  cum  inter  eius  usum  plerumque 
et  alia  simul  efficacia  remedia  adhiberentur:  venaesectiones,  hirudines,  vesi- 
catoria,  varia  remedia  nervina  etc. 

Fr.  Guil.  Klaerich  *)  speratum  effectum  in  sanandis  dentium  dolo¬ 
ribus  expertus  est.  Ex  130  enim  aegrotis  odontalgia  laborantibus,  112  a 
malo  liberavit;  apud  reliquos  18  non  curatos  exploratio  accuratior  gingiva¬ 
rum  abscessus  aut  laesiones  mechanicas  in  evellendis  dentibus  factas  osten¬ 
dit.  Kaestner  **)  statim  fere  magnete  applicato  odontalgia  liberavit  femi¬ 
nam.  Hollmann  ***)  se  saepius  felici  cum  successu  magnetem  in  odontalgia 
adhibuisse  refert.  Darquier  *f)  usum  magnetis  in  eodem  malo  testatur.  Cete¬ 
rum  variis  in  morbis  virtutem  habuisse  dicitur,  inter  quos  nominasse  satis 
est  menostasiam,  hypochondriam,  hysteriam,  oculorum  morbos,  epilepsiam 
et  sic  porro.  (Confer  de  hac  re  infra  Murraa  -{-+)  et  seqq.),  —  Magnetis  vim 

*)  Gotting.  gelehrt.  Anzeig.  vom  Jahre  1765.  yag.  713. 

**)  lbid.  pag.  .252, 
lbid.  pag.  777. 

*}-)  lbid.  vom  Jahre  1766.  pag.  385. 

Murray  ,  medizin.- praktische  Bibliothek.  2.  Bd.  pag.  154.  —  Rahn,  diss.  de  sympathia. 
Turici  1788.  §.  V  et  VI.  —  Bolten:  Nachricht  von  einem  mit  dem  kiinstl.  Magnet  ge- 
machten  Vers.  in  einer  Nervenkr.  Hamburg  1775.  —  Heinsius,  Beitriige  zu  denen  Ver- 

in  particulas  ferreas  corpori  vivo  inflictas,  pauci  tantum  exploraverunt.  Quam¬ 
vis  iam  Galenus  aliique  emplastris  sic  dictis  magneticis  scobes  ferreas  ex  vul¬ 
neribus  removere  studuerunt,  nos  tamen  pro  re  nostra  Fabricium  IIildanum 
tantum,  Kerkringium  et  Morcagnium  auctores  sumamus,  qui  primum  felici 
successu  scobem  ferri  tenuissimam  oculi  tunicis  inflictam,  quae  irritatione  in¬ 
flammationem  excitaverat,  magnetis  vi  extraxerunt  (vid.  supra).  Num  prae¬ 
ter  lios  ab  aliis  quoque  experimenta  sint  hac  de  re  instituta,  me  fugit. 

Via  ac  ratio  qua  adhibuerunt  lapidem  magncticum  veteres,  haec 
fuit,  ut  partim  interne  eum  porrigerent,  partim  extus  corpori  applicarent; 
interne  aegrotis  in  pulverem  redactum  vel  vario  modo:  digestione,  destil¬ 
latione,  calcinatione  praeparatum,  ordinaverunt;  externe  autem  vel  pulvis 
ille  emplastris  subactus  vel  in  frustis  adhibitus  est.  Emplastra,  quae  magnes 
ingrediebatur,  praecipua  fuerunt:  divinum  Nicolai ,  nigrum  Augustanum , 
Opodeltoch  Mindereri ,  attractivum  Paracelsi.  Sed  haec  de  magnetis  histo¬ 
ria  atque  usu  medico  apud  veteres  sufficere  videntur. 

§.  II. 

Argumenta  y  quibus  vis  magnetis  corpora  ferrea  e  corpore  vivo 

extrahendi  probari  potest. 

Nunc  si  sententiam  meam  de  magnetis  in  extractione  corporum  fer¬ 
reorum,  corpori  vivo  inflictorum,  vi  verisimiliorem  reddendi  periculum 
faciam,  duplex  argumentorum  ratio  est: 

a)  desumi  possunt  ex  ratione  ipsa.  Uti  enim  corpora  aliena  pon¬ 
dere  suo  per  partes  inprimis  telam  cellulosam  gliscunt,  ita  etiam  cogitari 
potest,  alia  vi  externa  hoc  fieri  posse.  Nonne  permulta  habemus  exempla, 
ubi  corpora  aliena  vel  fortuito  vel  ex  industria  huic  vel  alteri  organismi 


suchen,  welche  mit  den  kiinstl.  Magneten  in  verschicdenen  Krankh.  angestellt  worden. 
Leipz.  1776.  —  Unzer,  Beschreib.  eines  mit  dem  kiinstl.  Magneten  angestellten  Vers. 
L  Hamburg  1775.  —  Borelli,  histor.  et  observat,  physico  -  medicae.  Centur.  III.  80. 

nostri  parti  immissa  loco  longe  remotiore,  plerumque  inferius  sito  provene¬ 
runt?  Globuli  plumbei,  acus  suendo  inservientes  atque  permulta  alia  corpora 
inopinato  apparuerunt  loco  inferiori  in  superficie  cutis  atque  facile  artis  ope 
removeri  potuerunt,  dum  prius  nimis  profundum  locum  occupabant  nec  ulla 
dexteritate  arripienda  et  extrahenda  erant.  Non  ignoramus  quidem  e  con¬ 
trario  quoque  corpora  peregrina  e  sede  sua  primaria  contra  gravitatis  leges 
ad  locum  altiorem  adseendisse,  sed  de  liis  postea  agamus.  Quis  autem  est, 
qui  magnetis  vim  in  particulas  ferreas  e  quadam  iam  distantia  efficacem 
neget  ?  Concedendum  quidem  est,  et  levissimam  frictionem  particulae  ferreae 
magnetis  vim  cohibere;  multo  vero  alia  res  videtur  esse  in  corpore  vivo, 
ubi  magnetis  vis  parum  prohibetur,  sed  vario  modo,  quomodo  serius  de¬ 
monstrare  studebimus,  adiuvatur. 

b)  ex  experientia.  Nam  cum  historias  morborum  in  prima  huius 
scriptiunculae  parte  allatas,  comparemus,  rem  extra  omnem  dubitationem 
positam  esse  videmus.  Quis  tandem  est,  qui  magnetis  efficientiam  salutife¬ 
ram  in  quinta,  sexta  et  septima  historia  refutet,  nisi  auctores  mendacii  et 
fraudis  turpissimae  coarguat?  Tribus  enim  in  historiis,  duabus  ab  III.  Senk- 
eisen  atque  una  a  Fabricio  Hildano  narratis,  omnes  qui  aderant,  scoriam 
ex  oculo  magnete  attractam  conspexerunt.  Si  serius  ab  aliis  idem  experi¬ 
mentum  in  similibus  casibus  sine  effectu  repetitum  est,  hoc  neutiquam  eo 
valebit,  ut  magnetis  efficaciam  vanam  esse  et  ab  eius  usu  abstinendum 
statuere  debeamus.  Nam  aut  impedimenta  ea  fuerunt,  quae  a  magnete 
removeri  non  poterant,  aut  experimenta  non  recte  instituta,  aut  non  satis 
diu  continuata  sunt.  Reliqua,  quae  attuli  in  parte  prima,  exempla,  quam¬ 
quam  non  parem  splendorem  concilient  remedio  nostro,  eius  tamen  vim 
certiorem  reddere  valent.  Si  consideramus  primam,  secundani  et  quartam 
historiam,  omnes  tres  aegrotas  a  magnetis  applicatione  dolorem  vario  tamen 
gradu  percepisse  videmus.  Nam  dum  aegrota  Rossbergerin  (cf.  liist.  I.) 
levem  tantum  dolorem  pungentem  percepit,  quem  post  V  et  VIII  sexagesi¬ 
mas  horae  partes  inter  ipsam  magnetis  applicationem  leviorem  fieri  et  sen¬ 
sim  prorsus  evanescere  asseveravit,  aegrota  altera  (cf.  hist.  IV.)  sensum 

habuit,  ac  si  pullulus  rostro  velleret;  aegrota  tertia  (cf.  liistll.)  indicavit  dolo¬ 
rem  vehementissime  pungentem ,  qui  ad  eum  usque  gradum  auctus  est ,  ut  in 
lamentationes  erumperet.  Decipi  in  duobus  certe  prioribus  casibus  non  potui¬ 
mus,  cum  experimenta  velatis  aegrotarum  oculis  eo  modo  institueremus,  ut 
nullam  aegrotarum  partem  tangeremus,  sed  magnetem  a  corpore  distantem 
adhiberemus.  Ex  his  omnibus  praeterea,  primam  certe  et  quartam  aegrotam 
non  fuisse  ad  fallendum  paratam ,  optime  elucebit ,  ubi  sequentia  paulo  accu¬ 
ratius  consideraverimus.  ItossBERGERiN  rure  fuit  educata,  laboriosa,  famae 
integrae  et  neutiquam  in  oppidanarum  artibus  et  fraudibus  exercitata;  omnia 
morbi  symptomata  optime  cum  aegrotae  relatione  congruebant  et  ex  parte 
sic  comparata  erant,  ut  simulari  nullo  modo  possent.  Huc  pertinent  vomi¬ 
tus  ille  materiae  striis  sanguineis  tinctae  et  ratio,  qua  integumenta  communia 
penetravit  acus;  ultimis  enim  morbi  diebus  in  ipso  applicationis  loco  areola 
formari  coepit  pallide  rubra,  cuius  in  centro  papula  parva  elevata  prodiit, 
ex  qua  unguis  ope  aperta  acus  protracta  est.  Naturam  ipsam  acum  removisse 
ipsumque  hunc  locum  sibi  ad  eam  reiiciendam  elegisse,  prorsus  quidem  de¬ 
negari  nequit,  cum  similia  exstent  exempla,  nemo  tamen  in  vitium  mihi 
vertet,  quod  hoc  quoque  phaenomenon  ad  confirmandam  meam  sententiam 
mihi  sumserim.  Quod  secundam  attinet  historiam,  non  desunt,  quae  simu¬ 
lationis  suspicionem  moveant.  Praeprimis  suspectus  mihi  videtur  dolor  ille 
inter  applicationem  magnetis  vehementissimus ,  qualis  nullo  alio  in  casu  ob¬ 
servatus  est;  porro  brevis  morbi  decursus  et  potissimum  acus  extractio,  ab 
aegrota  ipsa  perfecta!  Nihilo  tamen  secius  puella  non  malae  fuit  notae,  in 
famulatu  quidem  hac  in  urbe  fuit,  oppidanarum  autem  adeo  non  inde  parti¬ 
ceps  facta  erat  astutiae,  ut  potius  ingenio  tardo  praedita  esset.  Ceterum  acus 
vere  deglutitae  indicia  videntur:  loquendi  et  deglutiendi  ratio,  agrypnia, 
vomitus  materiae  sanguine  mixtae  sub  finem  morbi  observatus  et  patientia, 
qua  experimenta  ab  Exper.  Zschiesche,  omni  profecto  dexteritate  quidem 
neque  tamen  sine  magnis  incommodis  instituta,  passa  est. 

De  reliquis  dubium  esse  nequit,  cum  particulae  illae  ferreae  modo 
•  tactu,  modo  visu  percipi  potuerint. 

§.  IU. 

Accuratior  explicatio ,  quomodo  extractio  per  magnetem  Jiat. 

Quomodo  extractio  per  magnetem  fiat,  difficillime  est  explicatu.  Pro 
virium  tenuitate  ea,  quae  nobis  verisimilia  videntur,  brevibus  afferamus, 
minime  vero  ignorantes,  lianc  nostram  qualemcunque  sententiam  non  nisi 
mancam  esse  posse,  cum  penitior  pbysices  cognitio  nobis  deficiat.  Ignoscite 
igitur,  L.  B.  iuvenis  auso;  in  magnis  enim  voluisse  sat  est. 

Simulae  organismus  corpore  alieno  laeditur,  semet  ipsum  servare 
studet  reactione;  vita  enim  sensitiva,  vasculosa  et  vegetativa  excitatur  in 
loco  affecto.  Omnes  functiones  vitales  magis  eminent,  sanguinis  circuitus 
in  universum  et  affluxus  praecipue  in  partem  laesam  acceleratur,  atque 
turgor  vitalis  clarior  evadit  et  cum  secretione  resorptio  crescit.  Corpora  illa 
inimica  muco  et  gelatina  obducuntur  atque  humoribus  organicis  alluuntur, 
unde  substantiae  organicae  irritatio  imminuitur.  Sumamus  nunc,  corpus  pere¬ 
grinum  ferreum  esse  e.  g.  acum;  etiam  levissima  magnetis  vis  eo  facilius, 
quo  magis  illud  corpus  naturae  processu  lubricum  redditum  est,  effectum  in 
illud  exercebit,  unde  deinde  partis  organicae  (et  praesentia  et  pondere  et 
attractione  corporis  alieni)  irritatae  resorptio  magnetem  versus  adaugetur. 
Humor  vero  magnetis  effectum  adiuvat,  cum  frictio  corporis  alieni  eo  im¬ 
minuatur  et  ita  irritatio  artificialis  naturae  processum  acceleret.  Hunc  pro¬ 
cessum  vario  adhuc  modo,  musculorum  contractione  et  diversis  corporis 
motibus  partim  sublevari,  partim  retardari  posse,  nemo  negabit,  cum  eo 
exoptata  directione  protrudi  vel  e  contrario  repelli  possit.  Commemoravi¬ 
mus  in  paragraplio  antecedente,  corpora  aliena  etiam  contra  gravitatis  leges 
interdum  ascendere  locoque  superiori  in  lucem  prodire,  quod  hoc  modo  ex¬ 
plicari  posse  arbitramur.  Ubi  maior  irritatio ,  ibi  resorptio  adaucta;  ubi  mi¬ 
nima  impedimenta,  ibi  maior  progrediendi  nisus.  Sit  ergo  pars  sursum  spe¬ 
ctans  reliquis  acutior  et  tenuior,  ut  in  acu  cuspis;  nonne  tunc  in  loco  supe¬ 
riori  irritatione  perpetua  resorptio  adaugebitur?  Dum  in  irritationis  loco 
resorptio  progreditur  in  parte  opposita  telarum  per  transgressum  laesarum 

coniunctio  et  reunio  locum  habet  atque  hoc  quoque  modo  promovetur  cor¬ 
pus  alienum. 

§.  IV. 

Symptomata  inter  applicationem  magnetis  eorumque  discrepantia 
ab  iis  quae  aliis  affectionibus  procreari  possunt. 

Symptomata  inter  magnetis  applicationem  haud  discrepant  ab  iis, 
quae  et  aliis  affectionibus  procreari  possunt.  Nullum  enim  videmus  sym¬ 
ptoma  constans,  si  exceperis  dolorem,  cuius  vehementia  vel  a  magnetis 
maiori  aut  minori  distantia  applicati  vi,  vel  ab  irritabilitate  et  sensibilitate 
partium  laesarum  vel  ab  aegroto  plus  minusve  doloris  iinpatiente  dependet. 
Fortassis  non  sine  emolumento  subtilior  institueretur  comparatio,  num  dis¬ 
crimen  intersit  inter  naturae  viam  et  magnetis  rationem,  secundum  quam 
illa  corpora  in  superficiem  promoveantur?  Plerumque  enim  corpora  aliena 
per  abscessum  removeri  a  natura  ipsa,  vel  sine  omni  incommodo  involuta 
muco  aut  ipsa  membrana  a  natura  ad  irritationem  imminuendam  producta, 
per  longum  tempus  uno  eodemque  in  loco  remanere,  vel  prorsus,  si  fieri 
possit,  resorberi  videmus,  dum  ea  inter  magnetis  applicationem  superficiem 
sine  omni  puris  vestigio  penetrent. 

§•  V. 

Quando  et  tibi  magnes  cum  fructu  applicari  potest ? 

* 

Ut  constituatur,  quando  et  ubi  magnes  cum  fructu  adbiberi  possit, 
duo  respicienda  sunt: 

a)  situs  particularum  ferrearum  non  ita  profundus.  Si  corporis  ini¬ 
mici  sedes  valde  remota  est  et  aegrotus  inter  applicationem  saepius  repeti¬ 
tam  nullum  doloris  indicium  profert,  tunc  haud  dubie  nihil  sperandum  est; 
si  corpus  minus  remotum  latet,  non  statim,  etiam  deficiente  doloris  vestigio, 
ab  experimento  abstinendum  erit,  cum  fortassis  eam  tantum  ob  causam 
levis  magnetis  effectus  ab  aegroto  non  percipiatur,  quoniam  partes  circum- 
iacentes  minus  sensibiles  sunt  e.  g.  tela  cellulosa  adipe  plena; 

b)  forma  et  pondus  corporum  ferreorum.  Haud  scio ,  an  plures 
casus  obveniant,  in  quibus  magnes  auxilium  ferre  possit,  quam  ubi  parti¬ 
culae  ferreae  minimae  sunt  et  in  superficie  observantur,  uti  in  oculorum 
tunicis,  aut  ubi  acus  formam  prae  se  ferunt. 

Nonne  autem  iidem  plerumque  et  maxime  aegrotum  et  medicum 
vexant?  Nemo  enim  profecto  magnetem  in  auxilium  vocabit,  nisi  tentatis 
antea  omnibus  medicinae  auxiliis. 

§.  VI. 

Quando  magnes  non  applicandus ? 

Magnes  non  adbibendus  est,  libi  commoda  via  eligi  nequit  e.  g.  in 
ea  oesophagi  parte,  quae  in  eius  per  cavum  thoracis  decursu  superior  est; 
quoniam  ubique  spina  vertebrarum,  costae  et  sternum  impedimento  erunt, 
et  acum  per  vertebrarum  interstitia  ducendi  conamen  periculosum  foret. 
Porro  non  adhiberem  eum,  ubi  corpora  ferrea  iam  diu  sine  incommodo  in 
organismo  latuerunt,  ubi  haud  dubie  naturae  ope  membrana  involuta  atque 
hoc  modo  innocentia  reddita  sunt.  At  facile  quisque  in  singulis  iudicabit, 
num  magnes  sine  periculo  adhiberi  possit  nec  ne. 

§.  VII. 

Num  alia  medicatione  inter  magnetis  applicationem  opus  esi? 

Aliam  inter  magnetis  applicationem  non  negligendam  esse  medicatio¬ 
nem  per  se  patet.  Post  acus  deglutitionem  mucilaginosa  ordinanda  sunt,  ad 
inflammationem  aut  praecavendam  aut  imminuendam,  sanguinis  detractiones 
vel  locales  vel  universales  instituendae  et  sic  porro ;  postremum  symptomata 
molesta  atque  periculum  minantia  secundum  artis  medicae  regulas  vel  remo¬ 
venda  vel  certe  imminuenda  sunt. 

§.  VIII. 

Nonnulla  de  cautione  adhibenda  ad  fraudes  detegendas. 

Quum  sexus  sequior  inprimis  ad  simulationem  quam  maxime  inclinet 
atque  permulta  hac  nostra  in  re  exstent  exempla,  quae  feminas  medicos  non 

solum  fallere  studere,  sed  etiam  optimo  modo  dolum  suum  perficere,  nos  edo¬ 
ceant  ,  caute  et  circumspecte  ingrediendum  est.  Optime  se  certiorem  reddet 
medicus  propter  talem  casum  in  auxilium  vocatus  eo,  ut  ad  diagnosin  certam 
firmandam  primum  experimentum  simplici  ferro  secundum  magnetem  formato 
instituat.  Paucis  horis  quisque  faber  ferrarius  talem  pseudomagnetem  perficit. 
Sic  exemplum  a  me  ipso  observatum  brevibus  communicem.  Eodem  tempore, 
quo  experimenta  instituebantur  cum  aegrota  Richteria  (cf.  hist.  II.),  alia 
etiam  puella,  netrix,  inter  aegrotorum  numerum  nosocomii  St.  lacobi  recepta 
erat,  cuius  astutiam  atque  artes,  quibus  fallere  nos  conata  est,  mox  perspexi¬ 
mus.  Recepta  fuit  in  nosocomio  propter  febrem  intermittentem  anomalam 
cum  catalepsia.  Febris  sensim  tacuit  et  ut  spasmodici  paroxysmi  non  redirent 
iussum  est!  Nunc  cum  propter  catalepsiae  simulandae  conamen  in  carcere 
teneri  deberet,  simulavit  luxationem  spontaneam,  quae  tamen  fraus  etiam 
mox  exploratione  instituta  detecta  est.  Tandem  cum  diu  nos  fallere  studuis¬ 
set,  extrema  audens,  se  acum  suendo  inservientem  deglutiisse  asseruit  atque 
de  dolore  conquesta  est  sub  manubrio  sterni.  Simulae  hac  de  re  notitiam  acce¬ 
pissem,  adii  aegrotam  atque  solatium  ei  attuli  eo,  ut  dicerem,  crastino  die 
acum  magnetis  ope  me  esse  extracturum.  Curavi  interea  ut  simplici  ferro 
magnetis  a  me  adhibiti  forma  tribueretur.  Die  sequente  hunc  pseudomagnetem 
applicavimus  atque  vehementissimos  simulavit  dolores.  IToc  experimento,  ut 
simulationis  dexteritatem  observaremus,  aliquoties  coram  omnibus  auditori¬ 
bus  tunc  tempore  scholas  clinicas  IU.  Clari  frequentantibus  repetito,  ei  nostra 
de  morbo  detecta  est  sententia.  Nihilo  tamen  secius  fraudem  inceptam  per¬ 
sequi  studuit ;  nam  post  aliquot  dies  incisione  facta  acus  e  musculis  abdominis 
extracta  est,  quam  ante  paucos  dies  immiserat!  — 

§•  IX. 

Haec  sunt  quae  de  magnetis  vi  in  extrahendis  particulis  ferreis  corpori 
vivo  inmissis  dicenda  mihi  erant ,  et  me  felicem  habebo ,  si  aliquid  certe  lucis 
me  attulisse  rei  multum  adhuc  in  dubitationem  vocatae  lectores  iudicaturi  sint. 
Ingenii  tenuitas  atque  morbus,  qui  iam  integrum  fere  per  annum  me  vexat, 
impediverunt,  quominus  rem  rite  et  digne  tractarem. 


